open-index/open-wikipedia-markdown huggingface dataset:
Talous-Osakekauppa

**Talous-Osakekauppa** oli suomalainen vuosina 1901–1995 toiminut tukkukaupan yritys, joka perustettiin alun perin palvelemaan suomenkielisiä kuluttajia ja vähittäiskauppiaita.

Perustava kokous pidettiin Fennia-hotellissa tammikuussa vuonna 1902. Johtajaksi valittiin rautakauppias Aug. H. Soini. Talous-Osakekaupan toiminta alkoi 1902 Helsingin Mikonkadulla ja tukkuliikkeen varastot olivat Katajanokalla. Talous-Osakekauppa harjoitti siirtomaatavaroiden sekä kangas- ja lyhyttavaran tukkukauppaa. Asiakkaina oli alkuvaiheessa Helsingin ja Uudenmaan vähittäiskauppiaita.

Sotavuosien jälkeen Talous-Osakekauppa perusti omia myymälöitään ja alkoi toimia myös kahvila-, ravintola- ja konditoria-alalla. Talous-Osakekaupasta tuli pörssiyhtiö 1948, mutta osakkeiden vähäisen kaupan vuoksi yhtiö oli pois pörssistä vuosina 1952–1957. Yhtiön osake-enemmistö oli 1922–1979 Hariman suvun hallussa. Vuonna 1960 Talous-Osakekaupalle valmistui uusi pääkonttori ja varasto Herttoniemeen Abraham Wetterintie 6:een. Tämä rakennus purettiin vuonna 2010.

Kymmenvuotisjaksolla 1972–1982 Talous-Osakekaupan osakkeen arvo nousi noin 35 prosenttia vuodessa, inflaatiokorjattuna 22 prosenttia, ja yritys maksoi vuosittain osinkoa yli kuusi prosenttia. Vuonna 1979 Talous-Osakekaupan osake-enemmistö siirtyi Leipurien Tukku Oy:lle. Eka-yhtymä osti vuonna 1987 Talous-Osakekaupalta helsinkiläisravintolat Budapest, Mistral, Pohjantuuli, Viherkulma ja Viisi Pataa. Talous-Osakekaupan ravintoloita olivat 1970-luvun puolivälissä myös Tullinpuomi, Mechelininkadun Kerhonen ja ravintola Myllylampi Vihdin Nummelassa. Ketjusta käytettiin tuolloin nimeä Tunnelma-ravintolat.

Leipurien Tukun valtataistelu vuonna 1988 johti siihen, että Talous-Osakekauppa siirtyi Tukon omistukseen. Talous-Osakekauppa toimi sitten Tukon tytäryhtiönä vuoteen 1995 saakka, jolloin se sulautettiin Tukoon.

## Lähteet

## Aiheesta muualla
* Talous-Osakekaupan pääkonttori Vuorikatu 16, Helsinki, Helsingin kaupunginmuseo (Finna)
Juutalainen musiikki

**Juutalainen musiikki** on juutalaisten musiikkia ja melodioita. Se sisältää sekä uskonnollisen musiikin että maallisen musiikin (kuten klezmerin) perineteitä. Vaikka jotkin juutalaisen musiikin elementit saattavat olla peräisin diasporaa edeltävältä aikakaudelta, niin rytmi- ja äänieroja löytyy myöhempien juutalaisdiasporan yhteisöjen musiikkiperinteisesti, joiden perinteisiin maantieteellinen sijainti ja ympäröivät yhteiskunnat ovat vaikuttaneet.
 
Vakiopiirteinä juutalaismusiikissa esiintyvät etenkin vokaalimusiikin hallitsevuus soitinmusiikkiin nähden, soolo- ja vuorolauluimprovisointia koskevat säännöt, motiivit ja metodit, melodisten koristelujen sukulaisuus Lähi-idän musiikin vastaaviin piirteisiin sekä muuttumaton tapa esittää heprealaisia rukouksia. Tunnettu perinteinen juutalainen soitin on puhallinsoitin šofar, jota käytetään tiettyjen uskonnollisten juhlien yhteydessä. Hasidistinen liike synnytti 1700- ja 1800-luvulla spontaanisen ja rytmikkään niggun-lauluperinteen. Klezmer on itäeurooppalaisten juutalaisten kansanmusiikkia, jota esitetään edelleen.

Hava Nagila on luultavasti yksi ainakin Suomessa tunnetuimmista juutalaislauluista ja sitä lauletaan ainakin juutalaisissa häissä. 

## Lähteet
Tsaarinpoppeli

**Tsaarinpoppeli** (*Populus* ’Petrowskiana’) on poppeleiden eli haapojen sukuun kuuluva puulajike. Se kasvaa nopeasti 25–35 metriä korkeaksi.

Tsaarinpoppeli on alkujaan Venäjällä syntynyt risteymä, jonka emolajeja ovat mahdollisesti laakeripoppeli ja amerikanmustapoppeli. Se on aina emikasvi ja tuottaa vain vähän juurivesoja.

Sitä on istutettu myös Suomeen, jossa se menestyy kasvuvyöhykkeillä I–V eli Oulun korkeudelle asti. Heinolassa sijaitseva tsaarinpoppeli on tilavuudeltaan eli puumassaltaan Suomen suurin puu.

## Lähteet
Tjudö träsk

**Tjudö träsk** on järvi Finströmissä Ahvenanmaan pohjoisosassa. Sen pinta-ala on 81 hehtaaria. Etäisyys Maarianhaminasta on 25 kilometriä pohjoiseen. Tjudö träsk on Ahvenanmaan kuudenneksi laajin järvi.

## Maantiede
Tjudö träskin pituus etelästä pohjoiseen on kolme kilometriä ja leveys lännestä itään 100–400 metriä. Järven keskivaiheilla sijaitsee runsaan hehtaarin laajuinen Byholm. Tjudö träskiä ympäröi sekä kulttuurimaisema että metsämaa. Järven koillispuolisen Norra bergenin korkeustaso on 55 metriä merenpinnan yläpuolella eli lähes saman verran järven pinnan yläpuolella. Tjudö träskin länsirannalta virtaa laskuoja etelään Lillfjärdiin, joka on osa Vandöfjärdeniä.

Tjudö träsk (82.A39.1.001) kuuluu kolmannen jakovaiheen vesistöalueeseen 82.039A. Päävesistö on Saaristomeren rannikkoalueen ja Ahvenanmaan vesistö (82). Tjudö träsk on vesistöalueen 82.039A laajin järvi. Alueeseen kuuluu kuusi järveä, joista Kvarnträsk ja Möträsk ovat seuraavaksi laajimmat.

## Lähteet
Suutarilan kirjasto

**Suutarilan kirjasto** on Helsingin Suutarilan kaupunginosan Siltamäen osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
 
Suutarilan kirjasto on perustettu vuonna 1982. Sen tilat sijaitsevat samana vuonna valmistuneessa Suutarilan palvelukeskuksessa. Rakennusta on kunnostettu vuonna 2005. Samasta palvelukeskuksesta löytyy myös nuorisotalo ja Suutarilan ala-asteen koulu.

## Lähteet
Jope Ruonansuun filmografia

Tämä on **[[Jope Ruonansuu]]n filmografia**.

## Elokuvat

## Televisio

## Ääninäyttelijänä

## Aiheesta muualla

* 
*
Königstein im Taunus

**Königstein im Taunus** on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota.

## Maantiede

Königstein im Taunus sijaitsee Taunus-vuorten metsäisillä rinteillä seitsemäntoista kilometriä Frankfurt am Mainin keskustan Hauptwachelta luoteeseen. Se rajoittuu etelässä tiheäänasuttuun Main-Taunuksen piirikuntaan, idässä on Kronberg im Taunus ja Oberursel, lännessä Glashütten (Taunus). Pohjoisessa ja luoteessa on suhteellisen harvaanasuttua vuoristoa.

Königsteiniin kuuluu kantakaupungin lisäksi Falkenstein, Mammolshain ja Schneidhain, jotka liitettiin siihen 1972.

## Historia
*Chlodwigsage*-nimisen tarun mukaan frankkikuningas Klodvig I näki nykyisen Burg Königsteinin eli Königsteinin linnan kohdalla neitsyen noin vuonna 500. Tämä kertoi kuninkaan olevan voittoisan tulevassa taistelussa alemanneja vastaan. Niin myös tapahtui, ja Klodvig I perusti linnan ja kirkon kalliolle, jossa hän oli kohdannut neitsyen.

Ensimmäinen asiakirjamaininta Königsteinista on vuodelta 1215. Linna on todennäköisimmin perustettu Fredrik I Barbarossan valtakaudella 1100-luvulla turvaamaan kauppareittiä Frankfurtista Kölniin. Königstein sai kaupunkioikeudet 1313. Uuden ajan koittaessa linnasta oli kehittynyt loistelias residenssi, kunnes se jälleen 1600-luvulla muutettiin sotilaskäyttöön.

Königstein kuului Mainzin vaaliruhtinaskuntaan 1581–1803. Ranskalaisjoukot räjäyttivät linnan syyskuussa 1796, kenties tahattomasti. Kaupungin asukkaat hyödynsivät raunioita muutamaa vuotta aiemmin poltettujen talojensa jälleenrakentamiseen. Königstein päätyi osaksi Nassaun herttuakuntaa, joka liitettiin Preussiin 1866.

Königstein sai kylmävesiparantolan 1851, ja siitä alkoi nousukausi. Vuonna 1935 kaupunki sai oikeuden käyttää terveelliseen ilmanalaan viittaavaa määrettä Heilklimatischer Kurort. Königsteinista tehtiin osa uutta Hessenin osavaltiota heti toisen maailmansodan jälkeen. Nimi Königstein im Taunus virallistettiin 1. tammikuuta 1977.

Königstein im Taunuksen historiallisia rakennuksia ovat muun muassa Altes Rathaus eli vanha raatihuone, useat villat ja ristikkotalot, kuten Villa Borgnis, sekä Falkensteinin ja Königsteinin linnojen rauniot.

## Talous ja liikenne
Königstein im Taunuksen elinkeinorakenne on palveluvaltainen, tietointensiivisiä yrityksiä on useita. Kaupunki on vauras, sen asukkaiden ostovoimaindeksi oli 204 vuonna 2019 (Saksa = 100).

Königsteinin rautatieasema on Königsteiner Bahn -radan päätepiste, ja osa Frankfurtin seudun paikallisjunaliikennejärjestelmää. Lähimmät moottoritiet ovat BAB 66, BAB 661 ja BAB 3.

## Lähteet

## Aiheesta muualla
*Königstein im Taunus, Hessen, Saksa — Sunrise, Sunset and Daylength
Friedrichsdorf

**Friedrichsdorf** on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. Hugenotit perustivat sen 1680-luvulla.

## Maantiede

Friedrichsdorf sijaitsee Taunus-vuorten tuntumassa viisitoista kilometriä Frankfurt am Mainin keskustan Hauptwachelta pohjoiseen. Maasto kohoaa ja asutus harvenee luoteen suuntaan. Etelässä sijaitsee piirikunnan pääkaupunki Bad Homburg vor der Höhe. Idässä ja pohjoisessa Friedrichsdorf rajoittuu Wetteraukreisiin.

Königsteiniin kuuluu kantakaupungin lisäksi Burgholzhausen, Köppern ja Seulberg, jotka liitettiin siihen 1972, sekä Dillingen, joka liitettiin jo 1916.

## Historia
Friedrichsdorf on keskieurooppalaiseksi kaupungiksi nuori. Ranskasta paenneet protestanttiset hugenotit perustivat sen 1687 maakreivi Friedrich II:n luvalla. Hugenottien tekstiiliteollinen osaaminen oli korkeatasoista, kylä kasvoi ja vaurastui ja sai kaupunkioikeudet 1771. Seuraavalla vuosisadalla Friedrichsdorfin teollinen rakenne monipuolistui, kaupunki tuli tunnetuksi Zwieback-leivistään, ja se sai liikanimen Stadt der Zwieback. Friedrichsdorfin tunnetuin asukas on tiedemies Philipp Reis, joka oli yksi puhelinlaitteen keksijöistä.

Burgholzhausen mainitaan asiakirjoissa ensi kerran vuonna 1222 ja Köppern 1269. Seulberg on piirikunnan vanhimpia paikkakuntia, siitä on ensimmäinen kirjallinen maininta vuodelta 767 muodossa Suleburc. Dillingen puolestaan on nuori paikkakunta, se perustettiin 1804.

Friedrichsdorfin arkkitehtuuria edustavat muun muassa evankelinen kirkko 1830-luvulta ja modernistinen katolinen kirkko 1990-luvulta. Hugenottien perintö näkyy kaupunkikuvassa.

## Talous ja liikenne

Friedrichsdorfin talousmaantieteellinen sijainti on hyvä. Kaupungissa toimii muun muassa äänentoistoalan yritys Bose Corporation ja japanilainen monialakonserni Kawasaki. Friedrichsdorf on vauras, sen asukkaiden ostovoima on selvästi Saksan keskiarvoa korkeampi (vuonna 2017).

Friedrichsdorfissa on kaksi rautatieasemaa ja kaksi rautatieliikennepaikkaa. Keskustassa sijaitsee Bahnhof Friedrichsdorf. Täältä on yhteys S-Bahniin Frankfurtiin. Keskustan itäpuolitse kulkee Bundesautobahn 5.

## Lähteet

## Aiheesta muualla
*Friedrichsdorf, Hessen, Saksa — Sunrise, Sunset and Daylength
Gabriel Possenti

**Pyhä Gabriel Possenti** (1. maaliskuuta 1838 Assisi, Italia – 27. helmikuuta 1862 Isola di Gran Sasso, Abruzzi, Italia) oli pyhimys ja passionisti. Hän oli Sante Possentin ja Agnes Frisciottin yhdestoista lapsi kolmestatoista. Miehen elämä oli ilman ihmeitä eikä hänen pyhyyttään täysin arvostettu ennen kuin hänen kuolemansa jälkeen. Hän eli seuraavien kahden paavin hallintokausien aikana: Gregorius XVI (1831-1846) ja autuas Pius IX (1846-1878). Mies julistettiin autuaaksi 31. toukokuuta 1908 ja paavi Benedictus XV kanonisoi hänet vuonna 1920. Hän on nuorten ja nuorten hengellisessä virassa olevien suojeluspyhimys ja hänen juhlapäiväänsä vietetään 27. helmikuuta tai 31. toukokuuta.

## Lähteet
Oscar Töringe

**Oscar Töringe** (s. 1983) on ruotsalainen näyttelijä. Hän on kotoisin Skånesta ja opiskeli näyttelemistä kansalaisopistossa sekä myöhemmin Tukholman draamakorkeakoulussa. Suuren yleisön tietoisuuteen hän nousi tv-sarjasta *[[Ohuella langalla]]*, jossa hän näytteli Magnus-nimistä poliisia.

Töringen äiti Sanna Töringe on kirjailija ja isä Anders Granström näyttelijä. Hänellä on kaksi vanhempaa sisarusta. Hän on naimisissa näyttelijä Rakel Benérin kanssa, ja heillä on lapsia.

## Lähteet
Juho Linnamo

**Ernst Johan (Juho) Linnamo**, sukunimi vuoteen 1928 *Lindgren* (17. toukokuuta 1871 Kivennapa – 2. helmikuuta 1944 Tampere) oli suomalainen tukkukauppias, tekstiilitehtailija ja kauppaneuvos.

Juho Linnamon vanhemmat olivat tullivartija Gustaf Adolf Lindgren ja Maria Lovisa Söderström. Hän kävi kansakoulun ja toimi liikealalla vuodesta 1887 alkaen.

Linnamo perusti 1898 Viipuriin lyhyttavarain tukkukaupan, jonka yhteyteen hän perusti vuonna 1900 kravattitehtaan, 1902 alusvaatetehtaan ja 1922 trikootavarain tehtaan. Viipurissa Karjalankadulla sijainneessa nelikerroksisessa rakennuksessa toimi Juho Linnamon paitatehdas, konttoritilat ja myymälä. Linnamo sai kauppaneuvoksen arvon 1926. Hän oli Italian konsulina Viipurissa vuodesta 1925 alkaen.

Linnamo oli Suomen Messujen ja Savo-Karjalan Osake-Pankin hallintoneuvoston jäsenenä, Pamaus-seuran johtokunnan jäsenenä ja Viipurin Näyttämön johtokunnan varapuheenjohtajana 1915–1924.

Juho Linnamo oli naimisissa 1899–1912 Nina Akinschinin (k. 1912) kanssa, 1917–1919 Esteri Paavolaisen (k. 1919) kanssa ja vuodesta 1923 Hilja Westerbergin kanssa. Professori, ministeri ja  Pankkitarkastusviraston johtaja Jussi Linnamo oli hänen poikansa kolmannesta avioliitosta.

Juho Linnamon nuorempi veli oli kansakoulunopettaja, kauppias, tilanomistaja, tehtailija ja lahjoittaja Vilho Linnamo.

## Lähteet
Nummen murre

**Nummen murre** on Nummen alueella puhuttu kansankieli, joka kuuluu omana ryhmänä osaksi lounaismurteita.

## Kielimaantieteellinen asema
Nummen murre sijoittuu Suomen kielen murteiden joukossa omaksi ryhmäkseen Nummen pitäjän alueella. Nummen murre on lounaismurteiden välimurre, joita esiintyy Läntisellä Uudellamaalla Vihdistä Lohjalle. Murrealue rajautuu idässä Vihdin murrealueeseen, etelässä Lohjan murteeseen, pohjoisessa Pusulan murteeseen ja lännessä Suomusjärven ja Someron murteisiin.

## Esimerkkejä
Esimerkkilauseita Nummen murteesta:

* "Ei ol ny kaffeen kans muuta tarjook ku hiivaleipää ja sekin o häälävynny."
* "Se repei ja kynsei ni et räkä roikus" 
* "On nii kaunii harmaat valkust pyykkii"

## Murrekirjallisuutta
Nummen murteesta on kirjoittanut muun muassa näyttelijä Esa Saario. Saario on kirjoittanut Nummen murteella kertomuksia Nummelta kirjassa *Nummilaist kiälentampaamist*, sekä Nummen murteen murresanakirjan *Sana on jalkava -se menee pian ja pitkält.*

## Lähteet
Benedetto Ghirlandaio

**Benedetto Ghirlandaio** (1458 Firenze – 17. heinäkuuta 1497 Firenze) oli italialainen renessanssikauden taidemaalari. Myös hänen veljensä David Ghirlandaio ja Domenico Ghirlandaio olivat taidemaalareita, kuten myös veljenpoika Ridolfo del Ghirlandaio. Benedetton töistä on säilynyt *Natività*, joka on esillä Notre-Damen kirkossa Aguiepersen kaupungissa (Église Notre-Dame d'Aigueperse).

## Lähteet
David Ghirlandaio

**David Ghirlandaio** (1452 Firenze – 1525 Firenze) oli italialainen renessanssikauden taidemaalari ja mosaiikkitaiteilija. Myös hänen veljensä Domenico Ghirlandaio ja Benedetto Ghirlandaio olivat taidemaalareita, kuten myös veljenpoika Ridolfo del Ghirlandaio.

David toimi ennen kaikkea kuuluisan Domenicon avustajana ja hän otti Domenicon studion hoitaakseen tämän kuoltua. Davidin mosaiikkitöitä ovat muun muassa *Madonna in bronzo e due angeli* (1496, Musée de Cluny) ja *l'Annunciazione* (1510, Basilica della Santissima Annunziata).


File:Santissima annunziata, portico, portale della chiesa, mosaico dell'annunciazione di david ghirlandaio, 1509.jpg|*L'Annunciazione*.


## Lähteet
Jope Ruonansuun diskografia

Tämä on **[[Jope Ruonansuu]]n diskografia**.

## Studioalbumit

*   (ensimmäisessä painoksessa albumin nimenä *Ruonansuu*)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kokoelmat

* 
* 
* Jope Ruonansuu & Juha Laitila: 
* 
* 
* 
* 

## Singlet

* *Enska ja Hanski / Matkiva Kulkuri* (1988)
**Nyt lähtee läskit / Rantamiehen balladi* (1991)
* *Hyppää pois / Ilman jarruja helvettiin* (1991)
* *Pappi vaan joi* (1995)
**Enkeleitä toisillemme / Veronpunaiset ruusut* (1996)
**Mararock / Satasen laina* (1997)
* *Kaikki menee kun sovittelee / Mattiesko Hytönen* (1997, vedettiin pois ennen virallista myyntipäivää)
* *Soneranputsausjenkka* (1999)
* *Umtsi-um* (2002)
* *Annelin silmin / Stressmann* (2003)
* *Aulis Gerlander / Haluan Aidoliksi* (2004)
* *Yllytyshullu / Matti on numero yksi* (2004)
**Sua rakastan kuin hullu / Uu Pee Ämmät* (2006)
**Yhden miehen rivitanssi / Digitaalihumppa* (2007)
* *Enkeleitä toisillemme – Äiti* (promo, 2008)
**Rahamaailma / Kerran jos toisenkin* (2009)
* *Katsastusinssi Nauraa* (2011)

## Lähteet

## Aiheesta muualla
* 
*
Ridolfo del Ghirlandaio

**Ridolfo del Ghirlandaio** (4. helmikuuta 1483 Firenze – 1561 Firenze) oli italialainen renessanssikauden taidemaalari ja Domenico Ghirlandaion poika. Myös hänen setänsä David Ghirlandaio ja Benedetto Ghirlandaio olivat taidemaalareita.

Ridolfo sai oppinsa Fra Bartolomeolta ja omaksui vaikutteita etenkin mestari Raffaellolta. Ridolfon töitä ovat muun muassa *Incoronazione della Vergine* (1504, Louvre), *Allegoria* (n. 1498, Uffizi), *Donna velata* (n. 1510, Uffizi), *Coperta di ritratto con grottesche* (n. 1510, Uffizi) ja *Madonna della cintola* (1514–1515, Praton tuomiokirkko).

Ridolfo oli myös arvostettu muotokuvamaalari (*Ritratto di un orefice*, Galleria Palatina, Firenze).

## Lähteet
Tuomas Laurell

**Tuomas Laurell**, sukunimi aik. *Laurila* (27. heinäkuuta 1855 Vähäkyrö – 20. joulukuuta 1925 Vaasa) oli suomalainen voinvientiä harjoittanut tukkukauppias ja kauppaneuvos. Hän oli ensimmäinen suomenkielinen kauppias, joka asettui melkein yksinomaan ruotsinkieliseen Vaasaan harjoittamaan liikettä. Meijeritoiminnan alkuvaiheissa hän etsi meijerien valmistamalle voille vaikeasti löydettäviä vientikohteita ulkomailta ja oli siinä suhteessa tärkeä uranuurtaja.

Tuomas Laurellin vanhemmat olivat torppari Tuomas Tuomaanpoika Laurell (Laurila) ja Maria Tuomaantytär Eveli. Hän muutti 15-vuotiaana Vaasaan ja oli sitten ensin kauppa-apulaisena C. F. Vikmanin liikkeessä ja sitten kauppias Järnströmin sivuliikkeen hoitajana Ylistarossa. Ensimmäisen oman liikkeensä Laurell perusti 1874 Vähänkyrön Ojaniemen kylän Tuorin taloon ja hänellä oli pian kolme myymälää joista yksi oli Isossakyrössä. Laurell alkoi myös ostaa voita ja viljaa ja vei niitä sitten ensin Ruotsiin ja 1880-luvun puolivälistä lähtien myös Venäjälle. Hänen liiketoimensa laajenivatkin maakaupan piiristä tukkukauppaan. 

Laurell teki 1880-luvun lopulla vuoden mittaisen opintomatkan Englantiin ja Saksaan tutustuen paikalliseen liike-elämään. Vuonna 1888 hän jätti Vaasan maistraatille anomuksen perustaa kaupunkiin voin- ja viljanvientiliike sekä siirtomaatavaroiden tuontiliike. Laurell rakennutti sitten Vaasan kolmikerroksisen talon, jossa tukkuliike toimi. Laurellista tuli 1800-luvun lopulla yksi Suomen johtavista voinviejistä yhdessä hankolaisen Arthur H. Borgströmin ja vaasalaisen Emil Linderborgin kanssa. Laurell aloitti ensimmäinenä voin viennin suoraan Englantiin ohittaen näin tanskalaiset välittäjät, joiden kautta voikauppa oli aiemmin hoidettu. Hän perusti sivukonttoreita Ouluun ja Hankoon ja Englannin Newcastleen. Laurell oli 1880- ja 1890-luvulla myös Suomen merkittävin viljanviejä. Laurell harjoitti maatalouskoneiden maahantuontia Ab Laurell & Åkerberg Konekauppa Oy:n nimissä. Tämä liike myi maatalouskoneiden ohella myös kassa- ja laskukoneita, kirjoituskoneita, polkuompelukoneita ja fonografeja.

Vuonna 1909 Laurellin kolme liikettä yhdistettiin Oy Laurell & Lahtinen Ab -nimiseksi yhtiöksi, josta tuli Vaasan suurin tukkuliike. Liikkeen johtoon tuli Keski-Pohjanmaan Osuuskaupan toimitusjohtaja S. A. Hohenthal, nimen suomennoksen jälkeen Samuli A. Harima. Liike harjoitti edelleen voinvientiä sekä viljan tuontia Venäjältä. Laurell & Lahtisen liikkeen toiminta päättyi 1918 Venäjän kaupan loppumisen myötä. Tuomas Laurell sai kauppaneuvoksen arvon 1919. Hän jätti liiketoimensa 1920-luvun alussa pojalleen kauppias Vilho Laurellille (1875–1929), jonka aikana liikkeen toiminta päättyi.

Tuomas Laurell oli mukana Vaasan Sokeritehdas Oy:n, Vaasan Tupakkatehdas Oy:n, Pohjanmaan Verkatehdas Oy:n, Palovakuutus Oy Wellamon, Vaasan Saippuatehdas Oy:n ja Suomen Valtamerentakainen Kauppa Oy:n johtokunnissa ja hallintoneuvostoissa. Hän oli Vaasan kaupunginvaltuuston jäsenenä 1903 ja 1913–1918. Laurell toimi useita vuosia Suomen Pankin Vaasan haarakonttorin diskonttokomitean jäsenenä.

## Lähteet
Audi A3 (1996)

**Audi A3 Typ 8L** on Audi A3:n ensimmäisen sukupolven malli, jota valmistettiin vuosina 1996–2003.

## Audi A3 Typ 8L (1996–2003)

Ensimmäisen sukupolven Audi A3 tuli Euroopan markkinoille syksyllä 1996. Se oli ensimmäinen malli, jossa käytettiin Volkswagen Groupin A4-pohjalevyä. Seuraavat samalle pohjalevylle perustuvat mallit olivat Škoda Octavia ja Volkswagen Golf IV. Alkuaan malli oli tarjolla vain kolmiovisena hatchbackina, sillä tarkoituksena oli luoda Golfia urheilullisempi imago.

Vuoden 1998 Euro NCAP -kolaritestistä A3 sai tulokseksi neljä tähteä viidestä.

Moottorivalikoimassa olivat alun perin 1,6- (101&nbsp;hv) ja 1,8-litraiset (125/150&nbsp;hv) bensiinimoottorit sekä 1,9-litrainen (90&nbsp;hv) turbodiesel. Tehokkaampi 1,8-litrainen oli turboahdettu. Kaikkien moottorien yhteyteen oli saatavissa nelivaihteinen automaattivaihteisto. Ensimmäiset mallit olivat pelkästään etuvetoisia.

Elokuussa 1997 esiteltiin 1,9-litraisen turbodieselin 110-hevosvoimainen versio. Samaan aikaan varustelua täydensivät etuistuinten sivuturvatyynyt ja kehittyneempi äänentoistojärjestelmä. Elokuussa 1998 tuli myös kauko-ohjattu keskuslukitus.

Heinäkuussa 1999 mallistoa täydennettiin viisiovisella korimallilla ja nelivetoisella quattro-mallilla, jossa turboahdetun 1,8-litraisen teho oli nostettu 180 hevosvoimaan.

Vuonna 2001 Audi A3 sai muun muassa uudet ajovalot ja etusäleikön. 1,9-litraisia dieselmoottoreita uudistettiin ja niiden tehovaihtoehdot olivat nyt 100 ja 130 hevosvoimaa. Myös sisusta koki uudistuksia ja tehokkaampien moottorien yhteyteen tuli kuusivaihteinen manuaalivaihteisto. 

## Moottorivaihtoehdot

Hakasulkeissa olevat arvot automaattivaihteistolla, suluissa olevat nelivedolla varustetuilla malleilla

Hakasulkeissa olevat arvot automaattivaihteistolla, suluissa olevat nelivedolla varustetuilla malleilla

## Lähteet

## Aiheesta muualla
Audi A3 (2003)

**Audi A3 Typ 8P** on Audi A3:n toisen sukupolven malli, jota valmistettiin vuosina 2003–2013.

## Audi A3 Typ 8P (2003–2013)

Audi esitteli A3:n toisen sukupolven keväällä 2003 Geneven autonäyttelyssä. Autossa käytettiin uutta A5-pohjalevyä, joka oli myös muun muassa Volkswagen Golf V:n perusrakenteena. Pituutta oli tullut lisää viisi ja leveyttä kolme senttimetriä. Akseliväli puolestaan piteni 6,5 senttimetrillä. Ensimmäisenä esitelty korimalli oli kolmiovinen, viisiovinen Sportback seurasi vuonna 2004 ja kaksiovinen Cabriolet vuonna 2008. Sportbackin keulailme poikkesi hieman kolmiovisesta yhtenäisellä etusäleiköllään, mutta kolmiovinen muuttui samannäköiseksi vuonna 2005. 

Vuoden 2003 Euro NCAP -kolaritestistä A3 sai tulokseksi neljä tähteä viidestä.

Bensiinimoottoriksi oli aluksi valittavissa nelisylinteriset 1,6- (101/113&nbsp;hv) ia 2,0-litraiset (148&nbsp;hv) sekä 3,2-litrainen VR6 (247&nbsp;hv). Pienitehoisinta lukuun ottamatta kaikki olivat suorasuihkutteisia FSI-moottoreita. Dieselvalikoimassa olivat 1,9 TDI (104&nbsp;hv) ja 2,0 TDI (138&nbsp;hv). Vuonna 2004 tuli lisäksi turboahdettu 2,0-litrainen (197&nbsp;hv) bensiinimoottori ja vuonna 2006 2,0 litran dieselistä esiteltiin 168-hevosvoimainen versio.

Vuonna 2007 1,6 FSI korvattiin turboahdetuilla 1,4- (123&nbsp;hv) ja 1,8-litraisilla (158&nbsp;hv) TFSI-bensiinimoottoreilla.

Vuonna 2008 Audi A3 sai uuden etusäleikön ja -puskurin sekä LED-päiväajovalot. 2,0 litran dieselmoottorit saivat yhteispaineruiskutuksen, mutta tehovaihtoehdot (138/168&nbsp;hv) pysyivät ennallaan. 3,2-litraisen VR6-moottorin valmistus päättyi. Uutena korimallina oli kaksiovinen ja kangaskattoinen Cabriolet.

Vuonna 2009 1,9 TDI poistui ja se korvattiin 1,6-litraisella TDI:llä, josta oli valittavana 89- ja 104-hevosvoimaiset tehoversiot. Bensiinimoottoripuolella 1,6-litrainen poistui ja tilalle tuli turboahdettu 1,2 TFSI (104&nbsp;hv). Vuonna 2010 A3 sai pieniä ulkonäöllisiä uudistuksia, kuten kromilistan etupuskurin alasäleikköön.

 

## Moottorivaihtoehdot

## Lähteet

## Aiheesta muualla
Peruvian pug-nosed dog

**Peruvian pug-nosed dog** on sukupuuttoon kuollut perulainen koirarotu. 

## Ulkonäkö
Peruvian pug-nosed dog oli pienikokoinen, muodoltaan pullea ja pyöreä ja rungoltaan lihava. Nimensä se on saanut lyhyestä kuonostaan ja litteästä "bulldoggimaisesta" naamastaan. Väritys oli kellertävän valkoinen, jossa oli tummia laikkuja.

## Alkuperä
Desmond Morris päättelee lihavan ulkomuodon perusteella rotua käytetyn lähinnä ruuaksi. Sen jäännöksiä on löytynyt hautapaikoista Perun ylängöiltä ja Chancayn rannikkoalueelta. Ensimmäisen kerran jäännöksiä löydettiin vuonna 1885, jolloin lyhyt mopsi-kuonoinen kallo hämmästytti arkeologeja – he ihmettelivät, kuinka mahdolliset esi-isät, todennäköisesti eurooppalaiset lyttynaamaiset koirat, olisivat voineet päätyä Etelä-Amerikkaan satoja vuosia ennen espanjalaisten valloittajien saapumista. Desmond Morriksen mukaan vastaus on mitä todennäköisimmin, että lyttynaama-geeni kehittyi erikseen sekä Perussa että Euroopassa – ja tämä kyseinen rotu saattaa hyvinkin olla vanhempi kuin eurooppalaiset samankaltaiset kääpiökoirat.

Rotua on kuvattu 1000–1200-luvuilta peräisin olevissa keramiikkaesineissä, joissa sen naama on ryppyinen ja yhtä lyhyt kuin nykyisellä kiinanpalatsikoiralla.

## Lähteet
Audi A3 (2012)

**Audi A3 Typ 8V** on Audi A3:n kolmannen sukupolven malli, jota valmistettiin vuosina 2012–2020.

## Audi A3 Typ 8V (2012–2020)

Kolmannen sukupolven Audi A3 esiteltiin Geneven autonäyttelyssä keväällä 2012. Se oli ensimmäinen automalli, jossa käytettiin Volkswagen Groupin uutta modulaarista MQB-pohjalevyrakennetta. Hatchback-korimallia seurasi neliovinen sedan, joka esiteltiin New Yorkin autonäyttelyssä keväällä 2013. Samana vuonna esiteltiin myös kangaskattoinen Audi A3 Cabriolet. Syksyllä 2014 tuli lisäksi myyntiin ladattava hybridimalli E-tron. A3 voitti World Car of the Year 2014 -palkinnon.

Vuoden 2012 Euro NCAP -kolaritestistä A3 sai tulokseksi täydet viisi tähteä.

Vuonna 2016 Audi A3 sai muun muassa uudet ajovalot ja leveämmän etusäleikön. Uutena moottorina oli turboahdettu kolmesylinterinen 1,0-litrainen (116&nbsp;hv) bensiinimoottori.

 

## Moottorivaihtoehdot

## Lähteet

## Aiheesta muualla
Leo Riutun filmografia

Tämä on **[[Leo Riuttu|Leo Riutun]] filmografia**.

## Elokuvat

## Televisio

## Lähteet

* . Viitattu 13.6.2021.

## Aiheesta muualla

*
Teatteri Tuike

**Teatteri Tuike** on vuonna 1997 perustettu ammattiteatteri Helsingin Tapanilassa. Toimintansa se aloitti kiertueteatterina, ja tekee edelleen kiertuetoimintaa kouluihin ja lastentarhoihin. Tuike pitää myös ilmaisukoulua joka perustettiin vuonna 2008. Ilmaisukoulussa on vuosittain noin 300 oppilasta. Teatteri on tehnyt myös kokeellista teatteria kuten aisti- ja sokkoteatterimuotoja, ja järjestää lapsille ja nuorille suunnattuja työpajoja. Vuodesta 2013 teatterilla on ollut vakituiset tilat Tapanilassa, Viertolantiellä, aseman lähellä sijaitsevassa vanhassa punatiilisessä tehdasrakennuksessa.

Tuikkeen perusti sen nykyinen teatterinjohtaja Nina Rinkinen ja sirkustaiteilija Sanna Warsell.

Teatteri Tuike on rekisteröity yhdistykseksi 2007.

## Lähteet

## Aiheesta muualla
* 
*
Bandog

**Bandog** on harvinainen englantilainen koirarotu.

## Ulkonäkö
Bandog muistutti mastiffia, joskin oli tätä pienempi ja kevyempi - joidenkin mukaan se olisi ollut eräänlainen "kevyt mastiffi". Se oli kookas ja raskasrakenteinen. Sillä oli voimakkaat leuat. Karvapeite oli karhea; väritykseltään kellertävä tai hiekanharmaa, jossa oli mustat tai ruskeat juovat. 

## Luonne ja käyttäytyminen
Bandog oli mastiffiin verrattuna valppaampi ja aktiivisempi. Se oli itsepäinen ja innokasluonteinen, eikä järin nopea. Se oli peloton, jopa niin hurjaluonteinen, että se piti kytkeä kiinni, ettei se olisi tappanut taloa lähestyneitä vieraita. Pelkkä sen läsnäolo riitti pelottamaan tunkeilijat pois, ilman että sen tarvitsi hyökätä. John Caius kuvaili rotua kirjassaan *Of Englische Dogges*, ja väitti sen olleen hurjempi kuin "yksikään arcadialainen cur". Thomas Bewickin mukaan se hyökkäsi innokkaasti uhkaajan kimppuun ja sen purema oli kova ja vaarallinen.

## Alkuperä
Rotu oli alkuperältään muinainen ja sen uskottiin syntyneen mastiffin ja kettukoiran välisestä risteytyksestä. Sitä käytettiin talon vartioimiseen kaikenlaisia varkaita, ryöstäjiä ja yöllisiä vaeltajia vastaan. Se kuoli sukupuuttoon 1800-luvun aikana.

### Etymologia
Nimitys juontaa juurensa sanasta *band* ("hihna"), koska koiria pidettiin sidottuina hihnalla tiettyyn kohtaan.

## Lähteet
SEAT León (1999)

**SEAT León Typ 1M** on SEAT Leónin ensimmäisen sukupolven malli, jota valmistettiin vuosina 1999–2006.

## SEAT León Typ 1M (1999–2006)

Ensimmäisen sukupolven León esiteltiin Frankfurtin autonäyttelyssä syksyllä 1999, ja se perustuu Volkswagen Groupin A4-pohjalevylle. Samalle pohjalevylle perustuvat myös aiemmin esitellyt Audi A3, Škoda Octavia ja Volkswagen Golf IV. Leónin sedan-korinen sisarmalli oli SEAT Toledo. Molempien mallien kojelauta oli suoraan Audi A3:sta lainattu.

Bensiinimoottoreina olivat aluksi 1,4 16V (75&nbsp;hv), 1,6 8V (100&nbsp;hv) ja 1,8 20V (125/180&nbsp;hv). Dieselmoottorit olivat 1,9 SDI (68&nbsp;hv) ja 1,9 TDI (90/110&nbsp;hv). Syksyllä 2000 1,6-litrainen muuttui 16-venttiiliseksi ja sen teho nousi 105 hevosvoimaan. TDI:stä esiteltiin samaan aikaan 150-hevosvoimainen versio. Uutena moottorina oli 2,8-litrainen V6 (204&nbsp;hv).

Keväällä 2002 esiteltiin urheilullinen León Cupra R, jossa 1,8-litraisen turbomoottorin teho oli nostettu 210 hevosvoimaan. Seuraavana keväänä teho nousi 225 hevosvoimaan. Samalla 1,9 TDI:stä tuli tarjolle 130-hevosvoimainen versio. Vuoden 2003 lopulla 1,9 SDI poistui valikoimasta, keväällä 2004 myös 2,8 V6. 

## Lähteet

## Aiheesta muualla
Lymenmastiffi

**Lymenmastiffi** (*Lyme Mastiff*) on sukupuuttoon kuollut englantilainen koirarotu.

## Alkuperä
Rotu sai nimensä Cheshiren Lyme Hall'sta, missä Leghin perhe kasvatti sitä kartanon vahtikoiraksi. He antoivat koiriaan vain ani harvoin kartanon ulkopuolisille, minkä vuoksi lymenmastiffeja ei juuri koskaan nähty. Tällä tavalla eristettynä se säilyi myös erittäin puhdasrotuisena. 1800-luvulla rotua kuvailtiin "valtakunnan puhtaimmaksi ja arvokkaimmaksi verilinjaksi".

## Lähteet
SEAT León (2005)

**SEAT León Typ 1P** on SEAT Leónin toisen sukupolven malli, jota valmistettiin vuosina 2005–2012.

## SEAT León Typ 1P (2005–2012)

Toisen sukupolven León esiteltiin konseptina keväällä 2005 Geneven autonäyttelyssä, ja se tuli markkinoille myöhemmin samana vuonna. Auto perustuu Volkswagen Groupin A5-pohjalevylle ja sen on muotoillut Walter de’Silva. Muotoilussa on paljon samoja piirteitä kuin vuotta aiemmin markkinoille tulleissa SEAT Altea- ja Toledo-tila-autoissa.

Vuoden 2005 Euro NCAP -kolaritestistä León sai tulokseksi neljä tähteä viidestä.

Bensiinimoottoreina olivat aluksi 1,6 8V (102&nbsp;hv), 2,0 FSI (150&nbsp;hv) ja 2,0 TFSI (185&nbsp;hv), dieseleinä 1,9 TDI (105&nbsp;hv) ja 2,0 TDI (135/140&nbsp;hv). 

Kesällä 2006 valikoimaa täydensi 1,4 16V (85&nbsp;hv). Uutena mallina esiteltiin urheilullinen León FR, johon oli valittavana moottoriksi 2,0 TSFI (200&nbsp;hv) tai 2,0 TDI (170&nbsp;hv). Aiempi 185-hevosvoimainen 2,0 TFSI poistui mallistosta. Vuoden lopulla esiteltiin malliston huipulle León Cupra, moottorinaan 2,0 TSI (240&nbsp;hv).

Kesällä 2007 markkinoille tulivat 1,8 TSI (160&nbsp;hv) ja 1,9 TDI:n 90-hevosvoimainen versio, vuoden lopulla myös 1,4 TSI (125&nbsp;hv).

Vuonna 2008 valmistettiin 55 kappaleen rajoitettu erä Cuprasta kehitettyä Copa Edition -erikoismallia, jossa 2,0-litraisen turbomoottorin teho oli nostettu 285 hevosvoimaan.

Samana vuonna esiteltiin myös toinen rajoitettuna eränä valmistettu erikoismalli, Cupra 310 Limited Edition, jonka teho oli nimen mukaisesti 310 hevosvoimaa.

Vuonna 2009 Leónin ilmettä uudistettiin uusilla puskureilla ja takavaloilla. Samoihin aikoihin esiteltiin León Cupra R, jossa 2,0 TSI -moottorin teho on 265 hevosvoimaa. FR-mallin bensiinimoottoriksi tuli 210 hevosvoiman tehoinen 2,0 TSI ja sen dieselmoottori 2,0 TDI muuttui yhteispaineruiskutteiseksi. 2,0 FSI poistui moottorivalikoimasta. Vuoden lopulla joissain maissa 1,6-litraisesta bensiinimoottorista tuli tarjolle versio, jossa on mahdollista käyttää polttoaineena myös nestekaasua.

Vuoden 2010 alussa 1,2 TSI (105&nbsp;hv) korvasi 1,6 8V:n, josta mallistoon jäi ainoastaan nestekaasuversio. 1,9 TDI korvattiin uudella yhteispaineruiskutteisella 1,6 TDI:llä (90/105&nbsp;hv) ja 2,0 TDI sai 140-hevosvoimaiseen versioonsa yhteispaineruiskutuksen. 135-hevosvoimainen poistui. 

## Lähteet

## Aiheesta muualla
Audi A3 (2020)

**Audi A3 Typ 8Y** on Audi A3:n neljännen sukupolven malli, jota on valmistettu vuodesta 2020 lähtien.

## Audi A3 Typ 8Y (2020–)

Neljännen sukupolven A3 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi.  Auto perustuu samaan perusrakenteeseen kuin edeltäjänsä, mistä johtuen kokonaispituudessa on tapahtunut muutosta ainoastaan noin kolme senttimetriä ja akseliväli on pysynyt täysin ennallaan. Ensimmäisenä esitelty korimalli on viisiovinen Sportback, neliovinen sedan seurasi myöhemmin perässä.

Vuoden 2020 Euro NCAP -kolaritestistä A3 sai tulokseksi täydet viisi tähteä.

Moottorivalikoiman muodostivat alussa 1,5-litrainen (150&nbsp;hv) bensiinimoottori ja 2,0-litrainen (116/150&nbsp;hv) dieselmoottori. Vetotavaksi oli alkuvaiheessa saatavana ainoastaan etuveto, mutta nelivetoiset malliversiot tulivat pian mallistoon. 

## Lähteet

## Aiheesta muualla
Naftali Bennett

**Naftali Bennett** (, ; s. 25. maaliskuuta 1972 Haifa) on israelilainen poliitikko, joka toimi Israelin pääministerinä 13. kesäkuuta 2021 – 1. heinäkuuta 2022.

Bennett syntyi Israelissa aškenasisukuisille amerikanjuutalaisille siirtolaisvanhemmille. Hän opiskeli lakia Jerusalemin heprealaisessa yliopistossa. 1999 hän perusti it-alan yrityksen, jonka hän myi 145 miljoonalla dollarilla vuonna 2005. Bennettin poliittinen ura alkoi vuonna 2006 silloisen oppositiojohtaja Benjamin Netanjahun kansliapäällikkönä. Hän työskenteli sittemmin pääministerinä toimineen Netanjahun ministeriöissä vuosina 2013–2019. Vuonna 2021 hän solmi hallitussopimuksen, jonka mukaan hänen oli määrä toimia pääministerinä hallituskauden puoliväliin asti, minkä jälkeen hän olisi siirtynyt ulkoministeriksi ja pääministeriksi olisi noussut Yair Lapid. Kesäkuussa 2022 hallituksen ilmoitettiin hajoavan ja Bennettin siirtyvän syrjään pääministerin tehtävistä. Bennett jätti myös Yamina-puolueen johtoaseman ja ilmoitti, ettei hän asetu ehdolle seuraavissa vaaleissa.

## Lähteet
Furuholm

**Furuholm** on sukunimi, joka on muun muassa seuraavilla suomalaisilla henkilöillä:

*Esa Furuholm (s. 1950), jalkapalloilija, Tapio Furuholmin veli
*Tapio Furuholm (s. 1952), toimittaja, urheiluselostaja ja jalkapalloilija, Timo Furuholmin isä
*Timo Furuholm (s. 1987), jalkapalloilija, poliitikko ja kansanedustaja (Vasemmistoliitto)
George Redding

**George Redding** (6. maaliskuuta 1903 Peterborough Ontario Kanada – 17. lokakuuta 1974) oli kanadalainen jääkiekkoilija. Pääasiallisesti hän pelasi joko vasempana laitahyökkääjänä tai vasempana puolustajana, mutta 22. joulukuuta 1924 pelatussa ottelussa Boston Bruinsin ja Toronto Maple Leafsin välillä Redding pelasi 11 minuuttia Boston Bruinsin maalivahtina. Tuohon aikaan joukkueilla ei ollut varamaalivahteja vaan maalivahdin jouduttua jäähylle tai loukkaannuttua joku kenttäpelaajista komennettiin maalivahdiksi.
Kaikkiaan Redding pelasi NHL:ssa 33 ottelua kahden kauden aikana ja teki niissä kolme maalia ja antoi kaksi maalisyöttöä. Hän edusti NHL-tasolla vain Boston Bruinsia
Uransa viimeiset ottelut hän pelasi Englannissa Richmond Hawksin joukkueessa kaudella 1936–1937.

## Lähteet
Meidän Loimaa

**Meidän Loimaa -yhteislista** (lyhenne **MLYL**) on loimaalainen puoluepoliittisesti sitoutumaton valitsijayhdistys, joka perustettiin vuonna 2021 kunnallisvaaleja varten. Listalta tuli valituksi viisi ehdokasta Loimaan kaupunginvaltuustoon. Listaan kuuluu erityisesti paikallisia yrittäjiä.

Kuntavaaleissa Meidän Loimaa sai 12,6 % kannatuksella viisi ehdokasta läpi tehden siitä kaupungin 4. suurimman valtuustoryhmän.

## Aiheesta muualla

* Yhteislistan kotisivut

## Lähteet
Ibáñez

**Ibáñez** tai **Ibañez** on muun muassa seuraavien henkilöiden sukunimi:

* Adrian Ibañez-Resjan (s. 1997), suomalainen viulisti
* Carlos Ibáñez del Campo (1877–1960), Chilen presidentti
* Dionisio Guillermo García Ibáñez (s. 1945), kuubalainen katolinen arkkipiispa
* Francisco Ibáñez (1936–2023), espanjalainen sarjakuvataiteilija
* Jorge Batlle Ibáñez (1927–2016), Uruguayn presidentti
* Pablo Ibáñez (s. 1981), espanjalainen jalkapalloilija
* Robert Ibáñez (s. 1993), espanjalainen jalkapalloilija
* Roger Ibañez (s. 1998), brasilialainen jalkapalloilija
* Vicente Blasco Ibáñez (1867–1928), espanjalainen kirjailija.

## Nimen muita merkityksiä

* Ibanez, japanilainen soitinten, musiikkivälineiden ja -laitteiden valmistaja
Francesco de’ Pazzi

**Francesco de’ Pazzi** (1444 – 26. huhtikuuta 1478) oli firenzeläinen aatelismies ja setänsä Jacopo de’ Pazzin ohella yksi Medicien suvun syrjäyttämiseen pyrkineen Pazzi-salaliiton johtajista. Francesco de’ Pazzi ja Bernardo Bandini Baroncelli murhasivat Giuliano de’ Medicin Firenzen tuomiokirkossa pääsiäismessun aikana 26. huhtikuuta 1478. Salamurhan jälkeen puhjenneissa mellakoissa Medicejä tukenut raivostunut väkijoukko tappoi Francesco de’ Pazzin, hänen setänsä sekä useita muita Pazzin suvun jäseniä. Francesco Pazzin ruumis heitettiin Arno-jokeen kaksikymmentäkolme päivää myöhemmin.

## Lähteet
Oussouye

**Oussouye** on kunta ja samannimisen departementin keskus Ziguinchorin alueella Senegalissa. Se sijaitsee Casamancejoen alajuoksulla 40 kilometriä Ziguinchorista länteen. Vuoden 2023 väestönlaskennan mukaan kunnassa oli 5&nbsp;705 asukasta.

Oussouye on historiallisen Kassan kuningaskunnan keskus. Sen vuonna 2000 valittu hallitsija Sibilumbaï Diedhiou toimii uskonnollisena johtajana ja konfliktien ratkaisijana sekä osallistuu neuvontantajineen kunnan päätöksentekoon.

Asukkaista yli 95 prosenttia on dioloja. Lisäksi on fulbeja, mandinkoja, sererejä ja wolofeja. Perinteisen uskonnon rinnalla harjoitetaan kristinuskoa ja islamia.

Oussouye on paikallinen liikennekeskus, josta on yhteydet Ziguinchoriin, Cap Skirringiin, Mlompiin ja Elinkineen. Väestön elinkeinoja ovat maanviljely, karjanhoito, metsien hyödyntäminen, kalastus, käsityöammatit ja kaupankäynti. Tärkein viljelykasvi on riisi. Teollisuutta edustaa pienimuotoinen maataloustuotteiden jalostus.

Palveluihin kuuluvat ala- ja yläkoulut, lyseo ja lääkärin vastaanotto. Kunnassa on vesijohto-, sähkö- ja matkapuhelinverkot.

Oussouye on kiinnostava kulttuurimatkailukohde. Sen nähtävyyksiä ovat perinteiset juhlat ja seremoniat, käsityöperinne, hallitsijan hovi ja ympäröivä rehevä luonto. Kunnassa on majoitus- ja ravintolapalveluja. Lähistöllä sijaitsee eurooppalaisten suosima Cap Skirringin rantalomakohde.

## Lähteet
Bad Lobenstein

**Bad Lobenstein** on kaupunki Thüringenin osavaltiossa keskisessä Saksassa. Se on tunnettu kylpylöistään sekä kauas näkyvästä vanhan linnan tornista. Kaupungissa oli arviolta 5&nbsp;825 asukasta vuonna 2019.

Entisen maastohiihtäjän ja olympiamitalistin Axel Teichmannin seura oli WSV Bad Lobenstein.

## Kaupunginosat
Bad Lobenstein jakautuu viiteen kaupunginosaan:

* Saaldorf
* Helmsgrün
* Lichtenbrunn
* Oberlemnitz
* Unterlemnitz.

## Ystävyyskaupungit
Bad Lobensteinilla on kaksi ystävyyskaupunkia:

* Leonberg, Saksa
* Ujazd, Puola.

## Kuvia

Kuva:Altstadt Bad Lobenstein.JPG|Bad Lobensteinin vanha kaupunki.
Kuva:Bad Lobenstein-Markt1.jpg|Keskusaukio.
Kuva:Old Tower in Bad Lobenstein.jpg|Vanha torni.
Kuva:Kirche Bad Lobenstein.JPG|Pyhän Mikaelin kirkko.


## Lähteet
Anatoli Tšukanov

**Anatoli Aleksejevitš Tšukanov** (, , 10. toukokuuta 1954 Novospasovka, Rostovin alue, Venäjän SFNT – 12. kesäkuuta 2021) oli kilpaurallaan Neuvostoliittoa edustanut maantiepyöräilijä, olympiavoittaja ja maailmanmestari.

Tšukanov voitti maantiepyöräilyn 100 kilometrin joukkueaika-ajon olympiakultaa Montréalissa 1976. Seuraavana vuonna hän saavutti joukkueaika-ajossa maailmanmestaruuden. Tšukanov kuoli 67-vuotiaana 12. kesäkuuta 2021.

## Lähteet
* 

### Viitteet

## Aiheesta muualla
*
Girolamo Riario

**Girolamo Riario** (1443 Savona – 1488 Forlì) oli Imolan ja Forlin kreivi ja paavi Sixtus IV:n veljenpoika. Hän oli yksi Pazzi-salaliiton johtajista.

Kunnianhimoinen Riario sai Imolan herruuden vuonna 1473. Paavi oli ostanut Imolan Milanon herttua Galeazzo Maria Sforzalta laajentaakseen Kirkkovaltion alueita. Kaupan ehtona oli, että Riario menisi naimisiin Sforzan aviottoman tyttären Caterina Sforzan kanssa, mikä tapahtui vuonna 1477. Riarion vaikutusvalta paavi Sixtukseen kasvoi vähitellen. Riario tuki paavin laajentumispolitiikkaa ja osallistui aktiivisesti Medicejä vastaan suunnatun Pazzi-salaliiton suunnitteluun. Pino Ordelaffin kuoltua 1480 Girolamo Riario sai myös Forlin haltuunsa. Riariota kohtaan tunnettiin kuitenkin paljon katkeruutta hänen Medicejä vastaan punomiensa juonten tähden, ja vuonna 1488 Riario kuoli salamurhan uhrina.

## Lähteet
Henriikka Harinen

**Henriikka Harinen** (s. 8. tammikuuta 1997 Tuusula) on suomalainen pesäpalloilija. Harinen edustaa Superpesiksessä pelaavia Lappeenrannan Pesä Ysejä. Harisen kasvattajaseura on Kinnarin Pesis. Hän pelaa lyöjäjokerina. Harinen on pelannut ennen kauden 2021 alkua urallaan 49 Superpesiksen runkosarjaottelua. Näissä hän on lyönyt kolme kunnaria ja 65 tavallista juoksua, tuonut viisi juoksua ja kerännyt 125 kärkilyöntiä.

## Lähteet
Denise Levertov

**Denise Levertov** (24. lokakuuta 1923 Ilford, Essex, Britannia – 20. joulukuuta 1997 Seattle, Washington, Yhdysvallat) oli englantilaissyntyinen yhdysvaltalainen runoilija.

Levertov julkaisi esikoiskokoelmansa *The Double Image* Englannissa 1946 ennen muuttoaan New Yorkiin. Hän kuului Yhdysvalloissa Black Mountain Poets -runoilijaryhmään. Hän oli vuodesta 1961 *[[The Nation]]in* kulttuuritoimituksen jäsen. Hänen isänsä oli juutalainen, ja tämän vaikutuksesta hän oli kiinnostunut juutalaisesta mystiikasta. Juutalaismystiikan ohella hänen runoissaan oli poliittisia ja feministisiä teemoja.

Levertov oli kuollessaan 74-vuotias.

## Suomennettuja runoja
;Lähde
*Kaksi kuolemaa. Julkaisussa *[[Parnasso]]* 1964; nro 5, suom. Anselm Hollo
** 1: Osip Mandelshtam
** 2: César Vallejo

* Messu Pyhän Tuomas Didymuksen päiväksi (Mass for the Day of St. Thomas Didymus). Julkaisussa *Parnasso* 1990; nro 7, suom. Marjukka Eronen
** i: Kyrie
** ii: Gloria
** iii: Credo
** iv: Sanctus 
** v: Benedictus
** vi: Agnus Dei

* Elämää (Living), suom. Alice Martin, teoksessa *Maailman runosydän*, toim. Hannu Tarmio ja Janne Tarmio, WSOY Helsinki 1998  ja *Maalliset mantrat: runoantologia*, toim. Tommy Tabermann, Helsinki: WSOY 2000 
* Kaupunkipsalmi (Runo teoksesta The Sorrow Dance, 1963), suom. Jorma Eronen ja Marjukka Eronen, julkaisussa *[[Kulttuurivihkot]]* 1981; nro 1 -- teoksessa *Päivänlasku*, toim. Hannu-Pekka Lappalainen, Helsinki: Kirjayhtymä 1982  teoksessa *Runon jäljillä*, toim. Hannu-Pekka Lappalainen, Helsinki: Kirjayhtymä 1987 
* Lähtö, suom. Kalevi Lappalainen, teoksessa *Toistasataa runoilijaa: runosuomennoksia 1960-luvun kulttuurilehdistä*, toim. Kalevi Seilonen, Helsinki: Tammi 1989 
* Viisas filosofi, suom. Kalevi Lappalainen, teoksessa *Toistasataa runoilijaa*

## Lähteet

## Aiheesta muualla
Yamina

**Yamina** (, *oikealle*) on Israelin oikeistopuolueiden poliittinen liitto, joka alun perin muodostettiin uudeksi oikeistoksi ja oikeistolaispuolueiden liitoksi. Yamina edustaa nationalistista ja uskonnollista äärioikeistoa ja on eurooppalaisessa mittakaavassa äärioikeistolainen puolue.

Yamina on ajanut Israelin miehittämien alueiden liittämistä virallisesti Israeliin kovemmin kuin Benjamin Netanjahun Likud-puolue.

## Lähteet
Yair Lapid

**Yair Lapid** (, s. 5. marraskuuta 1963 Tel Aviv) on israelilainen poliitikko ja entinen toimittaja. Hän toimii opposition ja keskustalaisen Yesh Atid -puolueen johtajana. Aiemmin hän on toiminut valtiovarainministerinä vuodesta 2013 vuoteen 2014, oppositiojohtajana 2020–2021, ulkoministerinä 2021–2022 ja lyhytaikaisesti pääministerinä 2022. 

## Elämä ja ura

Lapid syntyi Tel Avivissa aškenasijuutalaiseen perheeseen. Hänen isänsä Yosef oli toimittaja ja poliitikko ja äitinsä Shulamit on kirjailija. 

Asepalveluksensa aikana Lapid kirjoitti artikkeleita Israelin puolustusvoimien julkaisemaan lehteen. Vuonna 1991 hän alkoi julkaisemaan kolumnia *[[Maariv]]*-sanomalehteen, minkä jälkeen hän siirtyi kirjoittamaan *[[Yedioth Ahronoth]]* -lehdelle. Hän kokeili uraa myös musiikin, käsikirjoittamisen, näyttelemisen ja nyrkkeilyn parissa. Sittemmin Lapid alkoi juontamaan uutislähetyksiä ja keskusteluohjelmia televisiossa, ja hän julkaisi myös romaaneja. 

Lapid siirtyi politiikkaan vuonna 2012 ja perusti keskustalaisen Yesh Atid -puoleen. Hän toimi valtiovarainministerinä 2013–2014. Jännitteet Benjamin Netanjahun kanssa johtivat hänen eroamiseensa, minkä jälkeen hänestä tuli opposition avainhenkilöitä.

Kesällä 2021 Lapid oli solmimassa koalitiohallitussopimusta, jonka mukaan hänen olisi ollut määrä toimia ulkoministerinä hallituskauden puoliväliin asti, minkä jälkeen hän olisi siirtynyt pääministerin tehtäviin Naftali Bennettin tilalle elokuussa 2023. Kahdeksan puolueen liitto perustui ennen kaikkea yhteiseen haluun syrjäyttää Netanjahu pois vallasta. Koalitiohallitus ei kuitenkaan toiminut, ja sen ilmoitettiin hajoavan kesäkuussa 2022. 1. heinäkuuta Lapid astui pääministerin virkaan ja asettui ehdokkaaksi myös jatkaakseen virassa seuraavassa hallituksessa, joka oli määrä muodostaa pian. Hän hävisi Netanjahulle ja palasi oppositiojohtajaksi 29. joulukuuta 2022.

Gazan sodan puhjettua lokakuussa 2023 Netanjahu pyysi Lapidia liittymään väliaikaiseen sota-ajan hallitukseen, mistä tämä kieltäytyi. Marraskuussa Lapid ehdotti Likud-puolueelle uuden koalitiohallituksen muodostamista, joka poistaisi ”Netanjahun ja ääriajattelijat” hallituksesta. Lapidin mukaan Netanjahulla ei ole kansainvälisen yhteisön eikä Israelin kansalaisten tai turvallisuusjärjestelmän luottamusta.

## Näkemyksiä
Lapid kannattaa kahden valtion mallia Israelin–Palestiinan konfliktin ratkaisuksi, eli Israelin juutalaisvaltion ja itsenäisen Palestiinan arabivaltion rinnakkaiseloa. Hän vastustaa sellaisten juutalaissiirtokuntien rakentamista, jotka estäisivät tämän toteutumisen.

## Lähteet
Konia

**Konia** (*Konia eisentrauti*) on kirjoahveniin kuuluva kalalaji. Lajia tavataan uhanlaisena Kamerunista.

## Koko ja ulkonäkö
Konia voi kasvaa suurimmillaan noin 9 cm pitkäksi. Ruumiinmuodoltaan laji on pitkänomainen ja otsa on loiva. Kalan selkäevä on pitkä ja piikikäs. Konian väri on hopeanharmaa ja kyljessä on rivi osittain yhteenkasvaneita mustia täpliä. Evät ovat läpikuultavat.

## Levinneisyys ja elintavat
Koniaa tavataan ainoastaan Kamerunista Borombi-Mbo-järvestä. Laji elää lähellä pintaa ja sen ravintoa ovat kasvit, levät, vesihyönteiset ja kalojen munat. Se voi myös varastaa ravintoa ravuilta. Konia hautoo munia suussaan, kunnes poikaset kuoriutuvat ja tätä tekevät niin koiraat kuin naaraatkin.

Konia luokitellaan äärimmäisen uhanalaiseksi. Kantaa uhkaavat hiilidioksidipurkaukset järven pohjasta ja elinympäristön laadun heikkeneminen maatalouden ja teollisuuden vuoksi. Paikalliset kalastavat koniaa ravinnoksi.

## Lähteet
Torgny Björk

**Torgny Björk** (14. joulukuuta 1938 Tukholma, Ruotsi – 9. kesäkuuta 2021 Öölanti, Ruotsi) oli ruotsalainen muusikko, säveltäjä ja laulaja. Hän kuoli 82-vuotiaana 9. kesäkuuta 2021.

## Lähteet

## Aiheesta muualla
* 
*
Koripallon Mestarien liiga 2020–2021

**[[Koripallon Mestarien liiga]]n kausi 2020–2021** oli sarjan historian viides. Sarjaan osallistui karsinta mukaan lukien 44 joukkuetta 27 maasta. Kausi alkoi karsinnoilla 15. syyskuuta 2020 ja päättyi final eight -turnauksen loppuotteluun 9. toukokuuta 2021: koronaviruspandemia vaikutti sarjan järjestämiseen.

Sarjan mestaruuden voitti toisen kerran peräkkäin espanjalainen CB Miraflores, joka voitti loppuottelussa turkkilaisen Karşıyakan 64–59. Pronssiottelussa espanjalainen Basket Zaragoza 2002 voitti ranskalaisen Strasbourg IG:n 89–77.

## Lähteet

## Aiheesta muualla
* Virallinen kotisivu